Κιμαλίδικο, το σμυρναίικο καθημερινό φαγητό
Κιμαλίδικο, μία σμυρναίικη εύκολη συνταγή γεμάτη με γεύσεις και αρώματα που θα λατρέψουν τα παιδιά και δεν θα αφήσει το περίσσιο ψωμί σας να πάει χαμένο.
1 κιλό κιμάς μοσχαρίσιος, από ελιά, 400 γρ. κασέρι, τριμμένο, 1 φραντζόλα ψωμί, χωρίς κόρα, σε λεπτές φέτες, 500 γρ. ντομάτες, σε ροδέλες λεπτές, 5 αυγά, ελαφρώς χτυπημένα, 1/2 μάτσο μαϊντανός, ψιλοκομμένος, 1/5 μάτσο δυόσμος, ψιλοκομμένος, 1/8 κουτ. γλυκού κανέλα σε σκόνη, 1/8 κουτ. γλυκού μοσχοκάρυδο σε σκόνη + λίγο για το ταψί, 100 ml ελαιόλαδο + για το σκεύος, αλάτι, φρεσκοτριμμένο πιπέρι
Για το κιμαλίδικο, ανακατεύουμε τον κιμά με τον μαϊντανό, τον δυόσμο, την κανέλα, το μοσχοκάρυδο, το ελαιόλαδο και αλατοπίπερο.Αλείφουμε ένα ταψί με λάδι, πασπαλίζουμε με λίγο μοσχοκάρυδο και στρώνουμε τον κιμά.Από πάνω στρώνουμε το ψωμί χωρίς κενά.Από πάνω στρώνουμε τις ροδέλες ντομάτας και πασπαλίζουμε με το κασέρι.Περιχύνουμε με τα χτυπημένα αυγά και ψήνουμε σε προθερμασμένο φούρνο στους 180°C για περίπου 50 λεπτά ή μέχρι να γίνει ο κιμάς, να λιώσει το κασέρι και να ψηθούν τα αυγά.
Αλεύρι (ζύμες),Μοσχαρίσιος κιμάς,Τυρί,Μικρασιατική Κουζίνα,Σμυνέικη Κουζίνα